
Predmet zákazky v celom rozsahu je opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ produktu, alebo produkt konkrétneho výrobcu, verejný obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré sú uvedené zariadenia určené. Pri produktoch, príslušenstvách konkrétnej značky, môže uchádzač predložiť aj ekvivalenty inej značky v rovnakej alebo vyššej kvalite.


Predmetom zákazky je pravidelný zber, vývoz, zneškodnenie alebo zhodnotenie rôznych druhov komunálneho odpadu z nádob na odpad umiestnených v rámci územia verejného obstarávateľa (všetkých troch obcí) a zároveň evidencia zmesového komunálneho odpadu. Špecificky ide o nasledujúce odpady v zmysle Prílohy č. 1 k Vyhláške č. 365/2015 Z. z., ktorou sa ustanovuje Katalóg odpadov:

· 20 03 01 – zmesový komunálny odpad;
· 20 03 07 – objemný odpad;
· 20 01 02 – sklo;
· 20 01 03 – viacvrstvové kombinované materiály na báze lepenky (kompozity na báze lepenky); (ďalej aj „VKM“);
· 20 01 39 – plasty; 
· 20 01 01 – papier a lepenka;
· 20 01 04 – obaly z kovu;
· 20 02 01 – biologicky rozložiteľný odpad (ďalej aj „BRO“);
· 20 01 21 –  žiarivky a iný odpad obsahujúci ortuť;
· 20 01 23 – vyradené zariadenia obsahujúce chlórfluórované uhľovodíky;
· 20 01 33 – batérie a akumulátory uvedené v 16 06 01, 16 06 02, alebo 16 06 03 a netriedené batérie a akumulátory obsahujúce tieto batérie;
· 20 01 34 – batérie a akumulátory iné ako uvedené v 20 01 33;
· 20 01 35 – vyradené elektrické a elektronické zariadenia iné ako uvedené v 20 01 21 a 20 01 23, obsahujúce nebezpečné časti;
· 20 01 36 – vyradené elektrické a elektronické zariadenia iné ako uvedené v 20 01 21, 20 01 23 a 20 01 35;
· 20 03 08 – drobný stavebný odpad

Z hľadiska služieb ide najmä o:

a) Pravidelný zber, vývoz, zneškodnenie alebo zhodnotenie a evidenciu zmesového komunálneho odpadu z nádob na odpad podľa špecifikácie, ktorá je súčasťou návrhu na plnenie kritérií. V prípade, že zberová nádoba, ktorej objem nepostačuje pre obyvateľov na umiestnenie komunálneho odpadu, majú obyvatelia možnosť umiestnenia komunálneho odpadu aj do vriec. Poskytovateľ vyvezie komunálny odpad umiestnený vo vreciach len v prípade, že odpad bude riadne zabezpečený proti vysypaniu a vrece bude dostatočné pevné a odolné voči možnému roztrhnutiu. Hmotnosť vreca s obsahom komunálneho odpadu musí zodpovedať možnostiam manipulácie s daným vrecom (tzn., že nesmie byť preťažené). V prípade preťaženia vreca s obsahom komunálneho odpadu, toto vrece nebude vyvezené. Pokiaľ sa odpad nebude nachádzať vo vreci a bude voľne položený resp. vysypaný pri zberovej nádobe a jej bezprostrednom okolí, zberová spoločnosť daný odpad nemá povinnosť vyviezť. Jedná sa o prípady spôsobené vandalizmom (tretej osoby, ktorá odpad z vriec vysypala), poveternostných vplyvov (silných vetrov, dažďov), roztrhania a vysypania odpadu z vriec spôsobených zvieratami a pod.;

b) Pravidelný zber, vývoz, zneškodnenie alebo zhodnotenie separovaných zložiek odpadu (papier, sklo, plasty, kovy, VKM)- vrecový systém zberu;

c) Pravidelný zber, vývoz, zneškodnenie alebo zhodnotenie objemných odpadov a drobných stavebných odpadov;

d) Pravidelný zber, vývoz, zneškodnenie alebo zhodnotenie nebezpečného odpadu a elektroodpadu; 

e) Likvidácia nepovolených skládok, vyhotovenie jej fotodokumentácie, zaevidovanie polohy, objemu a zloženia resp. ďalších parametrov na základe objednávky od objednávateľa;

Platné len pre obec Pravenec:

f) Vytvorenie, prevádzka, uvedenie do praxe vrátane nákupu hardvérového a softvérového vybavenia databázového evidenčného systému zmesového komunálneho odpadu založeného na princípe automatizovaného zberu dát v reálnom čase (ďalej aj „evidencia odpadu“), ktorá zahŕňa:

· snímanie počtu zdvihov;
· snímanie kryptovaných tagov s internou pamäťou – 12 bitové kódovanie;
· snímanie počtu vysypaných kontajnerov;
· identifikáciu kontajnerov;
· detekciu neoznačených kontajnerov;
· meranie hmotnosti odpadu.

Je nutné prepojenie s vozidlom a v závislosti od technickej výbavy vozidla identifikáciu kontajnerov pomocou čipov. Nákup softvérového a hardvérového vybavenia na zabezpečenie elektronizácie vývozu odpadu, prehľadné spracovanie výsypov a vyvezeného odpadu (reporting 1x mesačne), inventarizácia nádob, spracovanie porovnania efektivity zvozov a trás), pravidelné poskytovanie evidencie o druhoch a množstve odpadov, ich uskladnení, využití alebo zneškodnení podľa platných právnych predpisov (reporting 1x mesačne).

Súčasťou je aj Dodanie RFID čipov na plastové a kovové nádoby, určené na komunálny odpad v obci Pravenec , objemy: 110 l, 120 l, 1100 l, montáž RFID čipov na nádoby určené na komunálny zmesový odpad v obci  Pravenec, vytvorenie a aktivácia účtu obce v aplikácii, najskôr v rámci testovacej prevádzky po dobu 6 mesiacov, po priebežnom odladení systému, odstránení technických a softwarových nedostatkov (praxou odhalených) nasledovné:

· vytvorenie funkčného systému na elektronickú identifikáciu pôvodcu odpadu a vyprodukovaného druhu a množstva odpadu jednotlivými pôvodcami odpadu;
· funkčná databáza odpadu a množstva vyprodukovaného jednotlivými poplatníkmi na území obce  Pravenec  za účelom zmeny systému spoplatnenia odpadov podľa vyprodukovaného množstva jednotlivými poplatníkmi; 
· príprava na zavedenie elektronického systému sledovania vyprodukovaného množstva jednotlivých druhov odpadu u jednotlivých pôvodcov pre potreby spoplatnenia za vyprodukovaný odpad a zmeny VZN.

Platné len pre obce Poruba a Nedožery- Brezany:


f) Zabezpečenie riadnej funkčnosti a prevádzkovania existujúceho elektronického systému zberu odpadov bez potreby prečipovať nádoby (dôvodom je najmä časová efektívnosť, kedy prečipovanie nádob a prípadne zavádzanie nového systému je časovo neefektívne, koordinačne náročné pre samosprávu, dodávateľa aj obyvateľov obce, pričom ide aj o neefektívne nakladanie s financiami obcí, ak by k nemu malo dochádzať opakovane napr. každé dva roky). Ide o systém umožňujúci evidenciu ZKO v informačnom systéme založeného na princípe automatizovaného zberu dát v reálnom čase (ďalej aj „evidencia odpadu“), ktorá zahŕňa:

· snímanie počtu zdvihov;
· snímanie kryptovaných tagov s internou pamäťou – 12 bitové kódovanie;
· snímanie počtu vysypaných kontajnerov;
· identifikáciu kontajnerov;
· detekciu neoznačených kontajnerov;
· meranie hmotnosti odpadu.

Je nutné prepojenie s vozidlom a v závislosti od technickej výbavy vozidla identifikáciu kontajnerov pomocou čipov. Verejný obstarávateľ požaduje prehľadné spracovanie výsypov a vyvezeného odpadu (reporting 1x mesačne), inventarizácia nádob, spracovanie porovnania efektivity zvozov a trás), pravidelné poskytovanie evidencie o druhoch a množstve odpadov, ich uskladnení, využití alebo zneškodnení podľa platných právnych predpisov (reporting 1x mesačne).

Verejný obstarávateľ (obce Poruba a Nedožery – Brezany) používa v súčasnosti „Systém GX Solutions - Smart TDM G3“. Dodávateľ resp. výrobca čipov je zároveň poskytovateľom systému GX Solutions – Smart TDM G3. Sú však dva typy čipov - pre plastovú nádobu a pre kovovú nádobu. 

g) Zber a preprava komunálnych odpadov budú vykonávané podľa požiadaviek definovaných zodpovedajúcimi Všeobecne záväznými nariadeniami objednávateľa (samostatne pre obec Poruba, obec Nedožery – Brezany a obec Pravenec). Objednávateľ bezplatne poskytne poskytovateľovi Všeobecné záväzné nariadenia objednávateľa (všetkých troch), popr. iné záväzné rozhodnutia objednávateľa týkajúce sa predmetu Rámcovej dohody;



h) V prípade ak sa nezačne uplatňovať (nenadobudne účinnosť) Vyhláška Ministerstva životného prostredia SR č. 382/2018 Z. z. o skládkovaní odpadov a uskladnení odpadovej ortuti a  povinností v nej uvedené zamerané primárne na činnosti predchádzajúce uloženiu odpadu na skládke (skládkovaniu), ktorej účinnosť bola stanovená od 1.1.2027, Objednávateľ a Poskytovateľ si vzájomne upravia práva a povinnosti smerujúce k dohode o možnosti dobrovoľného plnenia povinností vyplývajúcich z vyhlášky.

i) Verejný obstarávateľ požaduje zabezpečiť také zberové vozidlá, ktoré sa dostanú aj do úzkych, ťažko dostupných miest (slepé ulice, jednosmerné ulice) aj v zimnom období bez potreby zhromažďovať KUKA nádoby na jedno miesto. Obchodný partner (víťazný uchádzač) musí dsiponovať min. tromi (3ks) danými vozidlami, z toho minimálne 2 vozidlá musia byť vybavené vážiacim systémom.
